भाजपा अध्यक्ष ने कांग्रेस उपाध्यक्ष पर करारा प्रहार करते हुए कहा कि राहुल गांधी को गुजरात में आकर विरोध की राजनीति बंद करनी चाहिए और इस बात का जवाब गुजरात की जनता को देना चाहिए कि उन्होंने नर्मदा योजना को क्यों लटकाए रखा, इसकी ग्रांट मंजूर क्यों नहीं की। उन्होंने कहा कि भारतीय जनता पार्टी ने 1995 के बाद से गुजरात की स्थिति में आमूल-चूल परिवर्तन किया है। उन्होंने कहा कि 1995 की तुलना में से पहले और आज के गुजरात में कृषि क्षेत्र में अंतर को स्पष्ट करते हुए श्री शाह ने कहा कि कृषि क्षेत्र में भी गुजरात ने उल्लेखनीय प्रगति हासिल की है। उन्होंने कहा कि मूंगफली, फल, सब्जी, कपास और मसाले के उत्पादन में भी काफी वृद्धि हुई है। उन्होंने कहा कि अनाज के उत्पादन भी उल्लेखनीय वृद्धि हुई है। उन्होंने कहा कि नर्मदा का पानी सौराष्ट्र और बोटाद तक पहुंचा है।